CELEX: 22022D0190
Language: mt
Date: 2021-12-24 00:00:00
Title: Deċiżjoni Nru 2/2021 tal-Kumitat Konġunt bejn L-UE U L-PLO tal-24 ta’ Diċembru 2021 dwar l-estensjoni tal-emendi temporanji previsti mill-Punt A tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd [2022/190]

14.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 32/1
               
            
         DEĊIŻJONI Nru 2/2021 TAL-KUMITAT KONĠUNT BEJN L-UE U L-PLO
         tal-24 ta’ Diċembru 2021
         dwar l-estensjoni tal-emendi temporanji previsti mill-Punt A tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd [2022/190]
         IL-KUMITAT KONĠUNT BEJN L-UE U L-PLO,
         Wara li kkunsidra l-Ftehim ta’ Assoċjazzjoni Ewro-Mediterranju Interim dwar il-kummerċ u kooperazzjoni bejn il-Komunità Ewropea, min-naħa l-waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, iffirmat Brussell fl-24 ta’ Frar 1997, u b’mod partikolari l-Artikolu 63(2) tiegħu,
         Wara li kkunsidra l-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim Ewro-Mediterranju ta’ Assoċjazzjoni Interim dwar il-kummerċ u kooperazzjoni bejn il-Komunità Ewropea, min-naħa l-waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, iffirmat fit-13 ta’ April 2011, u b’mod partikolari l-punt C, il-paragrafu 1.(a) tiegħu,
         Billi:
         
                     (1)
                  
                  
                     L-Artikolu 63(1) tal-Ftehim ta’ Assoċjazzjoni Ewro-Mediterranju Interim dwar il-kummerċ u koperazzjoni bejn il-Komunità Ewropea min-naħa l-waħda, u l-Organiżazzjoni għall-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, minn naħa l-oħra (il-‘Ftehim ta’ Assoċjazzjoni Interim’) jagħti lill-Kumitat Konġunt għall-kummerċ u kooperazzjoni bejn l-Unjoni Ewropea u l-Awtorità Palestinjana (“il-Kumitat Konġunt”) is-setgħa li jieħu deċiżjonijiet fil-każijiet previsti fil-Ftehim ta’ Assoċjazzjoni Interim kif ukoll f’każijiet oħra meħtieġa sabiex jintlaħqu l-għanijiet stabbiliti f’dak il-Ftehim.
                  
               
                     (2)
                  
                  
                     Skont il-punt C, il-paragrafu 1(a) tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim ta’ Assoċjazzjoni Ewro-Mediterranju Interim dwar il-kummerċ u kooperazzjoni bejn il-Komunità Ewropea, min-naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra (il-‘Ftehim fil-forma ta’ Skambju ta’ Ittri’), il-Kumitat Konġunt jista’ jieħu deċiżjoni dwar estensjoni tal-emendi temporanji previsti skont il-Punt A tal-Ftehim fil-forma ta’ Skambju ta’ Ittri.
                  
               
                     (3)
                  
                  
                     L-iskadenza għall -Kumitat Konġunt biex jieħu tali deċiżjoni ġiet iffissata biex tippermetti lill-operaturi jadattaw ruħhom għas-sitwazzjoni l-ġdida u ma taffettwax is-setgħat tal-Kumitat Konġunt bħala tali. Fl-2020, iż-żewġ Partijiet kienu diġàindikaw l-intenzjoni tagħhom li jkomplu bl-emendi temporanji għal perijodu addizzjonali ta’ 10 snin.
                  
               
                     (4)
                  
                  
                     L-Artikolu 10 tar-Regoli ta’ Proċedura tal-Kumitat Konġunt jipprevedi l-possibbiltà li jittieħdu deċiżjonijiet permezz ta’ proċedura bil-miktub bejn is-sessjonijiet jekk iż-żewġ Partijiet jaqblu li jsir hekk,
                  
               ADOTTA DIN ID-DEĊIŻJONI:
         
            Artikolu 1
            L-emendi temporanji previsti skont il-Punt A tal-Ftehim fil-forma ta’ Skambju ta’ Ittri bejn l-Unjoni Ewropea, min-naħa l-waħda, u l-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, li jipprovdi aktar liberalizzazzjoni għal prodotti agrikoli, prodotti agrikoli pproċessati u ħut u prodotti tas-sajd u li jemenda l-Ftehim Ewro-Mediterranju ta’ Assoċjazzjoni Interim dwar il-kummerċ u kooperazzjoni bejn il-Komunità Ewropea, min-naħa l-waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta’ Gaża, min-naħa l-oħra, għandu japplika għal perijodu addizzjonali ta’ 10 snin.
         
         
            Artikolu 2
            
               1.   Din id-Deċiżjoni għandha tidħol fis-seħħ fid-data tal-adozzjoni tagħha.
               Għandha tapplika mill-1 ta’ Jannar 2022.
            
            
               2.   Din id-Deċiżjoni għandha titfassal fil-lingwi uffiċjali tal-Partijiet għall-Ftehim ta’ Assoċjazzjoni Ewro-Mediterranju Interim, b’kull wieħed minn dawk it-testi jkun ugwalment awtentiku.
            
         
         
            Magħmul fi Brussell, l-24 ta’ Diċembru 2021.
            
               
                  Għall-Kumitat Konġunt
               
               
                  Il-President
               
               HALLERGARD